
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 45 

31 Ιανουάριου 1995 



ΠΟΛΕΟΔΟΜΙΑ 

ΑΠΟΦΑΣΕΙΣ 

Αρι9,100944/7954 

Έγκριση Γενικού Πολεοδομικού Σχεδίου (Γ.Π.Σ.) του οικι¬ 
σμού Αρχαγγέλου της νήσου Ρόδου (Ν. Δωδεκάνη¬ 
σου)». 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡ¬ 
ΓΩΝ 

Έχοντας υπόψη: 

1. Τις διατάξεις του άρθρου 3 του ν. 1337/1983 «Επέ- 
κιαστη πολεοδομικών σχεδίων, οικιστική ανάπτυξη και 
σχετικές ρυθμίσεις» (Α 33). 

2. Τις διατάξεις του άρθρου 19 (παρ. 1) του ν. 1849/ 
1989 «Επέκταση και συμπλήρωση των στεγαστικών προ¬ 
γραμμάτων του Οργανισμού Εργατικής Κατοικίας και άλ¬ 
λες διατάξεις» (Α' 113). 

3. τις διατάξεις του άρθρου 23 παρ. 1 (εδ. ιδ) του ν. 
1558/1985 «Κυβέρνηση και Κυβερνητικά Όργανα» {Α' 
137). 

4. Την 55419/4295/9.8.1990 Απόφαση του Υπουργού 
Περιβάλλοντος Χωροταξίας και Δημοσίων Έργων «Κίνηση 
της διαδικασίας σύνταξης του Γ ενικού Πολεοδομικού Σχε¬ 
δίου (Γ.Π.Σ.) του οικισμού Αρχαγγέλου νήσου Ρόδου (Ν. 
Δωδεκανήσου)» {Δ' 519). 

5. Τις διατάξεις της παρ. Β του άρθρου 1 του π.δ/τος 
28/5.2.1993 «Καθορισμός αρμοδιοτήτων που διατηρού¬ 
νται από το Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων (Α’ 9). 

6. Τα ΧΟΠ/ΕΠΑ 49/18.8.1988 και ΧΟΠ/ΕΠΑ 107/ 
6.10.1992 έγγραφα του Τμήματος Πολεοδομίας και Πο¬ 
λεοδομικών Εφαρμογών Ρόδου Ν. Δωδεκανήσου προς 
τους αρμόδιους φορείς. 

7. Τα ΧΟΠ/ΕΠΑ 439/14.10.1986 και ΧΟΠ/ΕΠΑ 48/ 
18.3.1988 έγγραφα του Τμήματος Πολεοδομίας και Πο¬ 
λεοδομικών Εφαρμογών Νομαρχίας Δωδεκανήσου προς 
την Κοινότητα Αρχαγγέλου της νήσου Ρόδου {Ν. Δωδεκα¬ 
νήσου). 

8. Τα 880/15.7.1988 και 2661/3.12.1992 έγγραφα 
της ΚΒ’ Εφορείας Προϊστορικών και Κλασσικών Αρχαιοτή¬ 
των Δωδεκανήσου. 


9. Το Τ.Ο. 1060/17.5.1988 έγγραφο της Διεύθυνσης 
Τεχνικών Υπηρεσιών της Νομαρχίας Δωδεκανήσου. 

10. Το 20798/4.12.1992 έγγραφο της Διεύθυνσης 
Τουρισμού Δωδεκανήσου. 

11. Το 41636/2966/8.6.1988 έγγραφο της Διεύθυν¬ 
σης Χωροταξίας του Υπουργείου Περιβάλλοντος Χωροτα¬ 
ξίας και Δημοσίων Έργων. 

12. Το 54212/10134/23.9.1988 έγγραφο του Ο.Τ.Ε. 

13. Τις 46/1988 και 66/1989 γνωμοδοτήσεις του Κοι¬ 
νοτικού Συμβουλίου Αρχαγγέλου. 

14. Το γεγονός ότι οι υπόλοιποι φορείς δεν απάντησαν 
μέχρι σήμερα. 

15. Το 177/28.7.1993 υπηρεσιακό σημείωμα της Δ/ 
νσης Πολεοδομικού Σχεδιασμού. 

16. Την 8/συν. 2η/22.3.1991 γνωμοδότηση του Συμ¬ 
βουλίου Χωροταξίας Οικισμού και Περιβάλλοντος Ν. Δω¬ 
δεκανήσου. 

17. Τις διατάξεις του άρθρου 29Α του ν. 1558/1985 
όπως αυτό προστέθηκε με το άρθρο 27 του ν. 2081 /92 {Α' 
154) και το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Εγκρίνεται το Γ ενικό Πολεοδομικό Σχέδιο (Γ.Π.Σ.) 
του οικισμού Αρχαγγέλου της νήσου Ρόδου (Ν. Δωδεκα¬ 
νήσου), όπως τα όριά του προσδιορίζονται με κόκκινη 
γραμμή στο χάρτη Π.1.5 σε κλίμακα 1:5.000. 

Κυρίως το παραπάνω σχέδιο περιλαμβάνει: 

Α. Την πολεοδομική οργάνωση του οικισμού Αρχαγγέ¬ 
λου για πληθυαμιακό μέγεθος της τάξης των 5.650 κατοί¬ 
κων για την επόμενη πενταετία με: 

α. Την επέκταση του οικισμού σε εκτάσεις πυκνοδομη- 
μένες και αραιοδομημένες και την ένταξη στο σχέδιο οικι¬ 
σμού προϋφισταμένου του έτους 1923 και τη δημιουργία 
μιας πολεοδομικής ενότητας με μέσο συντελεστή δόμη¬ 
σης 0,6 και μέση πυκνότητα 86,2 κατ/Ηα όπως φαίνεται 
στοχόρτη Π.1.5. 

β. Τον προσδιορισμό των χρήσεων γης όπως φαίνεται 
στα χάρτη Π.1.5 σε κλίμκα 1:5.000 και ειδικότερα: 

- Τον καθορισμό γενικής κατοικίας, σύμφωνα με το άρ¬ 
θρο 3 του από 23.2.1987 π.δ/τος (Δ' 166). 

- Τη χωροθέτηση σ’ όλη την έκταση του οικισμού δύο 
(2) νέων δημοτικών σχολείων, τριών (3) νηπιαγωγείων, 
ενός (1) βρεφονηπιακού σταθμού και ενός (1) πολιτιστι- 

κού κέντρου. 

- Τη δημιουργία πέντε (5) παιδικών χαρών με τις αντί¬ 
στοιχες πλατείες, δυο (2) χώρων πρασίνου που χωροθε- 
τούνται πλησίων των δύο (2) τοπικών κέντρων καθώς και 
ζώνη φύτευσης κατά μήκος των ρεμμάτων. 

Τη δημιουργία δύο (2) νέων αθλητικών κέντρων. 

γ. Τη γενική εκτίμηση των αναγκών σε γη για κοινόχρη¬ 
στους και κοινωφελείς χώρους όπως φαίνεται στον πίνακα 
Α. 

δ. Τον καθορισμό ζωνών Οικονομικών - θεσμικών κινή¬ 
τρων και πολεοδομικών μηχανισμών όπως φαίνονται στο 
χάρτη Π. 1.5. σε κλίμακα 1:5.000 και ειδικότερα: 

- Ζώνη κανονιστικών όρων δόμησης σε όλη την επέ¬ 
κταση του οικισμού. 

- Ζώνη Αγοράς Συντελεστή σε δύο τμήματα της επέ¬ 
κτασης. 

- Ζώνη προστασίας χώρων ιστορικού ενδιαφέροντος 
κοι αρχιτεκτονικών συνόλων ιστορικής και παραδοσιακής 
κληρονομιάς στον πυρήνα του οικισμού. 

Β. Τις προτάσεις για τα απαραίτητα έργα και μελέτες 
των δικτύων υποδομής όπως φαίνονται στους χάρτες 
Π.-1.5. Π.II. 1 και Π.11.2 σε κλίμακα 1:5.000 και ειδικότερα: 

α) Δίκτυο Μεταφορικής υποδομής. 

- Ιεράρχιση του οδικού δικτύου με κυριώτερες επεμβά¬ 
σεις: 

αΐ) τη διαβάθμιση (πρωτεύουσες - δευτερεύουσες αρ¬ 
τηρίες, συλλεκτήριοι) του ήδη υπάρχοντος δικτύου και συ¬ 
μπλήρωσή του. 

α2) Πεζοδρόμηση σε τμήματα του κεντρικού τμήματος 
του οικισμού. 

β) Δίκτυο Ύδρευσης. 

- Εξυγείανση του ήδη υπάρχοντος δικτύου ύδρευσης το 
οποίο και υπερκαλύπτει τις ανάγκες του οικισμού. 

γ) Δίκτυο Αποχέτευσης. 

- Ολοκλήρωση του αποχετευτικού δικτύου όμβριων - 
ακαθάρτων. 

δ) Απορρίματα. 

- Μεταφορά της χωματερής σε περιοχή βόρεια του οικι¬ 


σμού κατόπιν ειδικής μελέτης. 

ε) Ενεργειακό - τηλεποικοινωνιακό σύστημα. 

- Συμπλήρωση και επέκταση του δικτύου της ΔΕΗ κα¬ 
θώς και εξυγείανση και συμπλήρωση του τηλεπικοινωνια¬ 
κού δικτύου. 

Γ. Ασφάλεια - προστασία 

- Δημιουργία δικτύου σημείων υδροληψίας. 

- Χωροθέτηση σημείων υδροληψίας επί του βασικού δι¬ 
κτύου ύδρευσης και με ακτίνα εξυπηρέτησης κάθε ση¬ 
μείου τουλάχιστον 150 μ, 

- Συγκέντρωση του πληθυσμού σε περίπτωση έκτακτης 
ανάγκης στους ανοικτούς χώρους του οικισμού (γήπεδα - 
πλατείες) καθώς και σε δημόσιους ανοικτούς χώρους. 

2. Συνοπτικά αντίτυπα των παραπάνω δύο (2) πρωτοτύ¬ 
πων χαρτών και ενός πίνακα που θεωρήθηκαν από τον 
Προϊστάμενο της Δ/νσης Τοπογραφικών Εφαρμογών με 
την 100144/1993 πράξη του δημοσιεύονται με την πα¬ 
ρούσα απόφαση. 

3. Εντός της περιοχής του Γ ενικού Πολεοδομικού Σχε¬ 
δίου και ειδικότερα στις εκτός σχεδίου περιοχές που περι¬ 
λαμβάνονται σ’ αυτό, οικοδομικές άδειες που έχουν εκδο- 
θεί με τις προγενέστερα ισχύουσες διατάξεις ή έχει υπο¬ 
βληθεί ο πλήρης φάκελλος με τα απαραίτητα για την έκ¬ 
δοση της οικοδομικής άδειας στοιχεία μέχρι την ημερομη¬ 
νία δημοσίευσης της παρούσας εκτελούνται όπως εκδό- 
θηκαν ή εκδίδονται βάσει υποβληθέντων στοιχείων. 

4. Προ της έγκρισης της Πολεοδομικής Μελέτης περιο¬ 
χής εντός ορίων του Γ ενικού Πολεοδομικού Σχεδίου θα 
πρέπει να έχουν εκτελεστεί τα έργα αντιπλημμυρικής 
προστασίας. 

5. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Αθήνα, 22 Δεκεμβρίου 1994 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛ1ΩΤΗΣ 

